JohanHeinsen/ENO huggingface dataset:
Viborger Samler, 1847-04-24
Om Kongen af Preussens Tale ved Landdagens Aabning siger Morn. Chronicle: "Den sande Betydenhed af denne Begivenhed ligger ikke alene i Kongens Tale, men i det Factum, at Landdagen er aabnet. Hvad Thron talen angaaer, saa synes man i London at rose den bestemte Tone, der findes i den; hvilket navnligen fremgaaer af the Times's og the Globe's Yttringer. Sidstnævnte Journal yttrer sig imidlertid imod nogle af de i Thron talen indeholdte apodictiske Paastande.
Viborger Samler, 1847-04-24
Frankerig. Paris, den 16de April. Den preussiske Throntale findes kun i Galignant's Messenger, de øvrige Journaler lade som om de ignorere den. Jmidlertid indeholder det nyeste Numer af Journ, des Deb. en ledende Artikel om Preussens nyeste Tilstande. Uvished, siger den, hersker angaaende den Maade, hvorpaa denne nye parlementariske Maskine skal styres. Vi haabe, at Kongens gode Hensigt vil skaane ham for Krænkelser, og at – hvor stor Gjæringen end er iblandt Gemytterne - det preussiske Folk vil benytte sine Rettigheder med den Taalmodighed, der bliver saa let, naar man er vi paa Fremtiden.
Viborger Samler, 1847-04-24
Spanien. Madrid, den 11te April. Serrand er afreist til Andalusien. Mange mene, at han paa sin Reise ikke vil komme længere end til det kgl. Slot Aranjuez Man vil vide, at imedens Dronningen bivaanede den sidste Tyrefegtning, holdt Mon, Martine; de la RosaGonzalez Bravo, Murillo og flere andre af Ultramoderados's Ledere en raadslaaende Forsamling paa Lystslottet Pardo i Kongens Nærværelse. Ogsaa den franske Chargedaffaires, Hertugen af Glücksberg, var tilstede. Dagen efter erfarede man, at Kongen havde ifinde at reise til Frankerig, for derfra at udstede et Manifest til den spanske Nation. Ministeriet fik omsider Kongen til at opgive denne Afreise. Kongen forlangte Gen. Serranos Fjernelse fra Madrid, og denne General erklærede sig beredt til at opfylde Kongens Forlangende. Under Tyrefegtningen opholdt Generalen sig i den Loge, der var nærmest ved den kgl. Loge.
Viborger Samler, 1847-04-24
Kongeriget Preussen. Af v. Beckeraths Adresse udkast meddeles følgende, ikke meget forkortede Extract, "Deres kgl. Maj. har siden Allerhøistsammes Regjerings tiltrædelse uafladelig arbeidet paa en ædel Udvikling af Nationallivet og med Taknemmelighed fryder Landet sig ved den Velsignelse, som Folkets levende Deeltagelse i de offentlige Arbeider yder. - Anerkjendende Trangen til et Fælledsorgan for Stænderne, der fremmede Statens Enhed, behagede det D. kgl. Maj. at sammenkalde alle Provindsers Stænder til en forenet Landdag. D. Maj. har af fri, isandhed kongelig Beslutning gjort et stort Skridt, og vi opfylde en alvorlig hellig Pligt, i det vi, i urokkelig Vedhængen ved D. kgl. Maj. og Allerhøists. Huus, nedlægge for Thronen et tro Folks Tak. Ved sine Fyrsters høie Aand, ved Kraft af Nationalfølelsen naaede Fædrelandet den høie Plads, det indtager; dets fremdeles Stigen og Høihed beroer paa denne Samdrægtighed. Den har paa ny godtgjort sig derved, at D. kgl. Maj. yttrer i Patentet af 3die Febr. d. A. den Hensigt, at vedblive at bygge paa de af Hs. høisalige Maj. udstedede Love, ved hvilke Folket hænger som ved den vel erhvervede Arv efter dets i Kampen udviste Troskab. – Efterat D. Maj. har virkeliggjort det i Loven af 5te Juni 1823 udhævede Forbehold, og tillagt Forsamlingen, som i hiin Lov kaldes en almindelig Stænderforsamling, i den af 17de Jan. 1820 en Forsamling af Rigsstænder, – Navn af den forenede Landdag, saa har derved Sidstnævnte erhverved i de anførte og tidligere Love begrundede Rettigheder.
Viborger Samler, 1847-04-24
Allg. Preuss. Zeit. lover en udførlig Meddelelse af Forhandlingerne i Mødet den 15de og 16de April, og den har allerede indfriet sit Løfte med Hensyn til den første Deel af Debatten d. 15de. Denne Deel af Forhandlingerne indtager ikke mindre end 15 Spalter, og gaaer til det Moment, da Grev v. Arnim, havde fremlagt og motiveret sit Adressendkast som Amendement til Beckeraths Udkast. Landdags Marschallen forsøgte nu paa at drive det igjennem, at Afstemning over Forslaget skulde finde Sted; Hansemann derimod forlangte, at der først skulde debatteres angaaende det amenderede Udkast. Da flere end 24 Medlemmer af Forsamlingen erklærede sig for Hansemanns Anskuelse, maatte Landdags Marschallen give efter, og tilstod den Deputerede Von Vinke Ordet.
Viborger Samler, 1847-04-24
Fyrsten Felix Lichnowsky har med stor Ostentation fremstillet sig som en Stridsmand (champion) for den meest extreme Ultramonarchisme og slaaet om sig med Tirader, der maaskee kunde have været ret passende i den carlistiske Leir, hvor Ridderen fortjente sig sine Sporer, men der kun fandt en kold Modtagelse i Berlin. Under de meest gribende Forsikkringer om sin Loyalitet slog han sig gjentagne Gange for Brystet; men denne Gestus fandt ikke Manges bifald. Han yttrede under Forsamlingens Murren, at der havde været Tale om det passede sig for Herrecurien at tage Deel i Adressedebatten; han forlangte fremdeles, at flere for ham anstødelige Udtryk skulde udslettes af Adressendkastet. Adelsmanden von Binke, en Søn af den fortjente Overpræsident, kom i en heftig Ordstrid med den kal. Commissair. Debatten dreiede sig om at contrahere Gjæld og optage Laan uden Medvirkning fra Stændernes Side. Med Livlighed udviklede v. Vincke, at i England vare Ministrene ansvarlige i Virkeligheden. Han henledede Opmærksomheden paa det uhyre store Ansvar, der paa hvilede dem, – et Ansvar, der. næsten grændsede til Yderlighed, hvorefter Commissarius, afbrød ham med de Ord: "Min Herre. Jeg er en Tjener af Hs. Maj.; betænk altsaa, hvortil saadanne Ord i Deres Mund kunne føre." Simon er nu i Berlin, ligesaa Dr. Jacoby; Brem. Zeits Efterretning om, at det skulde være forbudt Jacobi at opholde sig i Berlin, er saaledes ubegrundet.
Viborger Samler, 1847-04-24
Efterretningen om, at Preussen ved Forbundsdagen er fremtraadt med et Andragende om Pressefrihed, ifølge hvilket Censur skal ophæves og skarpe Repressivforholdsregler indføres, skal være aldeles sand.
Viborger Samler, 1847-04-24
Berlin, den 20de April. Allg. Preuss. Zeit. af 20de April meddeler paa 8 Spalter Slutningen af Adresse debatten den 15de. J flere Dage vil der ikke finde noget Landdagsmøde Sted, fordi de Commissionsarbeider, der angaae den foreløbige Drøftelse af de kgl. Propositioner, endnu ikke ere fremmede tilbørlig.
Viborger Samler, 1847-04-24
Jndenlandske Efterretninger. Den i Kjøbenhavn, paa Grund af de solgte Rente coupons, arresterede Person er Kjøbmand og hollandsk Viceconsul Boyesen af Frederikshald. Skjøndt man fandt endnu 24 af de bortkomne og senere mortificerede Coupons i hans Kuffert, nægter han dog vedholdende at have begaaet Bedrageriet.
Viborger Samler, 1847-04-24
Efter Forlydende - hedder det i Fædrelandet, er "Bremer Zeitung bleven forbudt her i Riget. J Hertugdommerne blev der nok holdt en Deel Exemplarer, paa Grund af dens schleswigholsteinske Artikler; her have vi aldrig seet noget Exemplar. Grunden skal være nogle meget fornærmelige og aldeles ugrundede Yttringer imod Hs. Majestæt.
Viborger Samler, 1847-04-24
J. Aarhuus foranstaltes af Hr. Høegh Guldberg en Kunstudstilling liig den i Odense, som vil blive aabnet til Landmandsmødet den 27de Mai.
Viborger Samler, 1847-04-24
En Deputation af Aaby Sogns Fæstebønder overrakte Søndagen den 14de Marts Stamhuusbesidder, Kammerherre Skeel til Birkelse en Adresse, hvori de tolke ham deres dybtfølte Taknemmelighed for Hoveriets Afskaffelse imod en yderst billig Godtgjørelse, der ikke nær kan holde ham skades for Naturalhoveriet, samt for hans Virksomhed som Stænderdeputeret, paa hvilken de sætte en saameget høiere Priis, som han ved hans frisindede Yttringer i Hartkorns- og Huusmandssagerne er optraadt som Bondestandens varmeste Talsmand, og som han derved har givet Godseierne et mønsterværdigt Exempel, idet han har underordnet sin Stand og sin egen Jnteresse (Ab. Av. det almene Bedstes Tarv.
Viborger Samler, 1847-04-24
J en Artikel fra Kiel af 2den April, i Hamb. Correspondent, opfordres Overauditeur Brackel (der, som bekjendt, nylig fik en Tilretteviisning, fordi han, ved et ham af hans Vælgere i Rendsborg bragt Fakkeltog, erklærede: at Jntet skulde afholde ham fra at lade den af Majoriteten i de sidste tvende Stænderforsamlinger udtalte Overbeviisning om Hertugdømmernes statsretlige Stilling være Rettesnor for sin tilkommende stænderiske Virksomhed) til enten at udbede sig sin Afsked som Embedsmand eller at erklære Regjeringen: "at Jntet skal afholde ham fra, endnu som før, at blive sin Overbeviisning tro.: J sidste Tilfælde vilde det da staae til Regjeringen at træffe de nærmere Forholdsregler. Da Hr. Brackel imidlertid ikke skal være formuende, og et pecuniairt Tab derved er at forudsee for ham, eftersom det vist vil blive ham vanskelig strax at finde en anden Virkekreds, der kan sikkre hans og Families Existence, saa foreslaaes tillige, at ei alene hans Vælgere, ei alene alle Schleswig=Holsteinere men Enhver, der har udtalt saa levende Jnteresse for Sagen, skulde lade sine Ord blive til Handling ved at erstatte ham hans Offer.
Viborger Samler, 1847-04-24
Haderslev, den 17de April. Jmedens Haderslev tidligere ikke brød sig meer om Søvæsen og Skibsfart, end om Byen havde ligget dybt inde i Landet, f. Ex. paa Oxenvad Hede, saa løber nu det ene anseelige og smukke Skib af Stabel efter det andet. J Onsdags stak saaledes atter en stor Brig i Søen og blev kaldet "Ceres d. c. Høstens Bringerinde. Men vore Slesvig=Holsteinere taale ikke, at disse nye Skibe ansees for danske, de skulle være nordalbingiske. Derfor ærgrer det dem, naar der under Stabelløbet heises dansk Flag paa Fartøiet og paa Værftet. Ved "Ceres's Løb tænkte de derfor at gjøre deres Anskuelse gjældende. Amtsforvalter v. Kroghs Søn, Candidat Carl Krogh, som for ikke længe siden blev af Politiretten idømt 16 Rbd. og nogle Omkostninger for, i Ledtog med en nordalbingisk Skolelærer, at have slaaet Borgemesterens Vinduer ind ved Nattetide, - satte sig ogsaa denne Gang i Spidsen for Arrangementet af Ceremonierne ved det omtalte Stabelløb. Han forskaffede sig iblandt Andet nogle Tøier, røde, blaae og hvide, de nordalbingiske Stats= og Nationalfarver, satte sig i egen naragtige Figur og paa Dækket af det nye Fartøi, og efterat han med Vanskelighed havde forskaffet sig en Synaal og Traad tillaans, sammenflikkede han egen adelighændig et pænt nordaldingisk Flag. Jmedens han selv udførte dette, lod han andre af sine Staldbrødre plante tvende, under det slesvig-holsteenske Dyrskue ifjor paa Erlevbankeafbenyttede, Faner paa Værftet, den ene rød, med Holsteens hvide Neldeblad, den anden guul, med Slesvigs tvende blaae Løver. De heisede dem hver paa en Side af den her vaiende Dannebrog. Politimesteren, Justitsr. Lassen, underrettet om disse Affairer, indfandt sig snart paa Pladsen, og lod, da de nordalbingiske Faner paa ingen Maade kunde heises ned, eftersom de vare aldeles befæstede paa deres respective Stængers øverste Ender, disse Stænger omhugge. idetmindste Neldebladets. Det hedder, at der idag afholdes Politiforhør over dette Anliggende. (Det undrer os, at Politiets Mellemkomst her skulde behøves og at ikke en af de for Skibet bestemte Gutter ombord ryddeliggjorde Dækket fra det adelige Fane=Hansqvasteri.) – Skolelæreren Jargsdorff, som i Vinter hialp den unge v. Krogh med at indslaae Borgmesterens Vinduer med tømte Champagneflasker, er paa Skoleforstanderskabets Foranstaltning omsider bleven viist bort fra Byen. (Ab. Av.)
Viborger Samler, 1847-04-24
Handels- og Skibs-Efterretninger. Londoner Kornmarkedet, den 16de April. Det Lidet af engelsk Hvede, der i Morges var til Salg, erholdt en Avance af 2 a 3 sk. over sidste Mandagspriser. Fremmed Hvede paa Pladsen og svømmende Hvede søgtes meget, og en betydelig Omsætning fandt Sted til 2 sk. Avance pr. Qvtr. For Byg forlangtes høiere Priis, for Erter ligesaa; Havre vanskelig at afsætte. – Gjennemsnitspriserne for Ugen, der endte den 3die April: Hvede. Byg. Havre. Rug. Ærter. 77 sh. I d. 51 ch. 3 d. 31 s. 8 d. 57 sk. 7 d. 56 sk. 10 d. 10de: 74 – 5 – 49 – 8 - 32 – 7– 54 – 10. 56 - : - Kjøbenhavn, den 20de April. J Løverdags Eftermiddag og i Gaar er her solgt: 500 Tdr. Hvede af Nysted, og 300 Tdr. af Korsør, 128 R. Holl., til 15 Rd. frit ombord. En Ladning Stettiner Hvede, c. 500 Tdr. 126 B. Holl., solgtes her i Havnen til samme Priis. For 12910 R. Dansk dito bydes 1616 1/4 Rd. - Af Rug omsattes c. 500 Tdr. 118-119. A. ab Wisby til 15 Mk. Bco. frit ombord. Her paa Pladsen, til Consumet betales 11 3/412 1/2 Rd. efter Qvalitet. Af denne Kornart er der næsten Jntet paa Lager; Tilførselen er kun ringe, ligesom ogsaa Forraadet hos Forbrugerne er saare indskrænket. Hertil kommer, at vi endnu neppe i de første 1 til 2 Maaneder kunne vente Tilførsel fra Rusland; og denne vil, efter al Rimelighed, neppe blive større end Forbruget her nærmest har Behov for. - Toradet Byg er ligeledes knap her i Byen, da Brænderierne ere slet forsynede. Heraf kan imidlertid ventes adskillige Tilførseler, saa at Ængstelsen hos Brænderne ganske vist er utidig og overdreven, og de to sidste Dages Stigning i Priserne altfor voldsom. Man udbød saaledes i Løverdags Morges fra flere Hænder 111-112 K. Byg til 8 1/2 Rd., medens en Forbruger uden videre betalte 9 Rd. for 109 dig Vare, ligesom man i Gaar udbød til denne sidste Priis, medens en anden Forbruger gik ind paa et tilfældigt Forlangende af 9 1/2 Rd. – Af Havre solgtes 500 Tdr. 75 dig af Nysted til 4 Mk. 8 s. Bco frit ombord. Her paa Stedet betales fra 5 til 6 1/2 Rd. efter Qvalitet. – Endvidere er her solgt 700 Kuhl (omtr. 18 L. Rugmeel, at leveres i Mai af Petersborg, til 16 Mk. Bco. pr. Kuhl. P. S. Vi have endvidere erfaret, at der i Gaar Middags skal være solgt 1500 Tdr. 121-122 Adig Rug, her leveret pr. 1ste Juni d. A., til 10 Rbd. Repr. pr. Tde. (Handt.)
Viborger Samler, 1847-04-24
Da Dampskibet "Dronning Caroline Amalia", formodentlig paa sin sidste Tour fra Svendborg til Flensborg, har faaet et Brud i Maskineriet, har det foreløbig og indtil næste Uge maattet standse sine Farter.
Viborger Samler, 1847-04-24
Aarhuus, den 21de April. J de sidste 14 Dage, fra den 1ste til den 16de April, er herfra udført c. 34,000 Tdr. Korn.
Viborger Samler, 1847-04-24
Jdag er her betalt 12 a 13 Rbd. for Rug, ja endog budt 14. Aarsagen til denne uhørte Stigning er sandsynligviis den at Politiøvrigheden er ifærd med at eftersee Kornhandlernes og Bagernes Kornbeholdninger. (Aarh. Av.)
Viborger Samler, 1847-04-24
Handelshuset Ph. H. Ree & Comp. i Randers lader i denne Uge udsælge eet Hundrede Tønder vægtig Rug til uformuende Haandværkere og Dagleiere til 8 Rbd. pr. Tønde eller 1 Rbd. pr. Skjeppe.
Viborger Samler, 1847-04-24
Reisende. Med Dagvognen fra Randers til Viborg, den 22de April: Hr. Petersen, Consul Jensen, Kjøbmand Jensen, Capitain Meislon.
Viborger Samler, 1847-04-24
Jmorgen prædiker Hr. Pastor Hindberg i Domkirken; i Søndresogns Kirke Hs. H. Hr. Stiftsprovst Ursin.
Viborger Samler, 1847-04-24
AVERTISSEMENTS. At Overslaget og Ligningerne over de forskjellige Commune afgivter for indeværende Aar ligger til Eftersyn paa Raadstuen 3 Uger fra Dato, hver Sogne-Dags Eftermiddag fra Kl. 2 til 4, bekjendtgjøres herved i Overeensstemmelse med Frdn. 24de October 1837 § 22, og ville Erindringer eller Klager over Ansættelsen inden fornævnte Tids Udløb skrivtligen være at fremsætte for Communalbestyrelsen. Byfogedcontoiret i Viborg, den 21de April 1847. Chr. Koefoed.
Viborger Samler, 1847-04-24
Placat. J Anledning af forestaaende Flyttetid bringes herved Bestemmelsen i Pl. 10de Mai 1843 § 4 i Erindring, ifølge hvilken enhver Huusbonde skal, naar Af- og Tilgang ved Forandring af Tjeneste eller paa anden Maade indtræffer i hans Huus med nogen Person der hører til det værnepligtige Mandskab, inden 24 Timers Forløb anmelde det for Byfogden. Forsømmelse heraf straffes med Mulct af 2 Rbd. til Politikassen. Byfogedcontoiret i Viborg, den 15de April 1847.
Viborger Samler, 1847-04-24
J Cancelliesecretair Koefoeds Fraværelse, C. A. Hersleb, p. t. constitueret.
Viborger Samler, 1847-04-24
Politi=Placat. Da det er forbunden med en høist ubehagelig Gene fordem af Byens Jndvaanere, der afbenytte Søen og Tørrepladsen ved Borgevold, ligesom det ogsaa er forbunden med Fare for de Veifarende paa den smalle Vei, der fører over Søen, at denne Plads tillige afbenyttes til Vaskning af Læder, Skind, Kalkuld og deslige, – saa forbydes herved al Vask eller Tørren af Læder, Skind og d. paa denne Plads, hvorimod enhver Vedkommende, der har med saadan Bedrivt at gjøre, henvises til den Plads ved Nørresøen, der er liggend for Veien, der fører til og fra Søebommen. Overtrædelse af dette Forbud ansees efter Omstændighederne med en klækkelig Mulct. Viborg Politikammer, den 21de April 1847. Chr. Koefoed.
Viborger Samler, 1847-04-24
Jmorgen (Søndag) og fremdeles hver Dag faaes Skumchocolade, Frue Heibergs- og Orla-Lehmanns- og flere Sorter Kager, samt hver Søndag Formiddag varme Posteier hos H. P. Høyer, Conditor.
Viborger Samler, 1847-04-24
Auction. Tirsdagen den 4de Mai førstkommende, Formiddag Kl. 10, og følgende Dag, eller Dage, bliver ved Auction, som afholdes i Pakhusene ved Stranden heri Byen, efter Vedkommendes Begjæring bortsolgt den mere eller mindre havarerede Deel af hvad der er bjerget af Ladningen af Skibet Vertuanus", Capitain Th. Thompson, kommende fra London, og bestemt til Petersborg, men indstrandet for Kysten af Harboer den 13de Dennes, saasom: Cochenille c. 14000 Pd. Indigo c. 1000 Pd. Cancel c. 1100 Pd. Safstor c. 2600 Pd. Copul c. 25000 Pd.; Alt Br. Vægt. Ræve og andre Skind c. 3500 Stkr. Terra japonica 150 Pakker, samt et Parti Sassaparille, Schellak, Chinarod, Coculus indicus, Divi-divi og Gummi Conditionerne bekjendtgjøres ved Auctionen, hvortil Lysthavende indbydes. Auctions-Contoiret i Lemvig, den 19de April 1817. Gundelach.
Viborger Samler, 1847-04-24
Auction. Paa Grund af skeet Overbud bliver det Skolen tilhørende Sted Nr. 322 paa Hjørnet af lille St. Hansgade og St. Mogensgade stillet til Bortsalg ved en nye Auction, som afholdes paa Raadstuen Torsdagen den 29de Dennes, Middag Kl. 12. Conditionerne, der ere favorable for Kjøberen, ere til Eftersyn herpaa Contoiret, hvilket herved til Lysthavendes Efterretning bekjendtgjøres. Byfogedcontoiret i Viborg, den 23de April 1817. Chr. Koefoed.
Viborger Samler, 1847-04-24
Mandagen den 26de Dennes, Formiddag Kl. 10, bliver paa Raadstuen afholdt offentlig Auction over Bortleielsen til Græsning og Høslet for i Sommer af følgende Communen tilhørende Jorder, nemlig: 1) Endeel af Møgelkiær, sidst bortleiet til Kjøbmand S. Boye. 2) Exerceerpladsen, som Hjulmand Christen Løgstrup sidst har havt i Leie. 3) Et Jordstykke mellem Nørremølle og Jens Ditlevsens Enkes Jorder, hvilket har været Sidstnævnte overdraget i Leie. og 4) Halvdelen af Parcellen Nr. 9 ved Randers=Veien og af Parcellen Nr. 11 ved Løvel Veien. Denne sidste bliver opbudet alternativ, enten til Bortleie paa 10 Aar eller til Bortsalg mod aarlig Afgivt til Kæmnercassen. Lysthavende indbydes. Byfogedcontoiret i Viborg, den 15de April 1847.
Viborger Samler, 1847-04-24
Den af Skolelærer Peder Pedersen af Resen By og Sogn, Fiends Herred, eiende og iboende Gaard, der har ny Matrikuls Hartkorn 3 Tdr. 7 Skpr. 3 Fdkr., bliver, efter hans Begjæring, med Kirke-, Korn- og Qvægtiende, opraabt til Bortsalg ved een Auction, der afholdes i selve Gaarden, Mandagen den 10de Mai førstkommende om Formiddagen Kl. 10.
Viborger Samler, 1847-04-24
Om Salgsvilkaarene og Eiendommenes Beskaffenhed, kan Liebhavere erholde Oplysning hos Eieren og her paa Contoiret. Fiends Nørlyng Herreders Contoir. Viborg, den 24de Marts J Auctionsdirecteurens Fraværelse. O. M. Thorgersen, const.
Viborger Samler, 1847-04-26
Kongelig allernaadigst privilegeret 75 Aarg. Stifte, Vive Tidende. Forsendes med Brevposten i Danmark og Hertugdømmerne. Mandagen den 26de April 1847. Denne Tidendes udenlandske Artikel redigeres af Adjunct Reis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-04-26
Den skotske Lord-Lieutenant, der, som nylig omtalt, har forladt sit Hjem for Gield, er Viscount Arbuthnot.
Viborger Samler, 1847-04-26
Efter Beretninger fra Cap af 12te Febr. er Krigs dampskibet Thunderholt totalt forulykket ved Jndseilingen til Algoabugten; Mandskabet blev reddet.
Viborger Samler, 1847-04-26
Frankerig. Paris, den 19de April. Journ. des Deb. meddeler fra Africa Efterretninger, ifølge hvilke Bu Musa, den farlige Fanatiker, som i Aaret 1845 begyndte Opstanden i Dahra, og bevirkede at den udbredte sig saa stærkt, at Abdel Kader kun syntes at spille den anden Rolle ved Siden af ham, er tagen tilfange af Oberst Saint-Arnauld i det Øieblik da Bu-Musa paa ny vilde ophidse Kabyllerne i Dahra-Kløfterne. – Deb. siger, at denne Fangst tilligemed Ben=Salems Underkastelse, gjør en Epoke i Algeriens Historie. (Naar det kun er den rette Bu-Musa!) Han skal – siges der - føres til Paris. Man taler i Paris meget om Kong Otto's eventuelle Thronafsigelse. Man mener at Frankerig vil begunstige en neapolitansk Prinds, men at det let kan faae isinde at slutte sig til St. Petersborger=Cabinettet, der skal understøtte Hertugen af Leuchtenberg. England interesserer sig for en Koburger.
Viborger Samler, 1847-04-26
J Tuilerierne frygtede man for, at Keiser Nicolaus's, Sygdom vilde forpurre Reisen til Stuttgart og Paris.
Viborger Samler, 1847-04-26
Efter de nyeste Beretninger fra St. Petersborg er man imidlertid ikke længere ængstelig for Keiserens Helbred; ja der tilføies endog, at man allerede tænker paa at modtage Keiseren i Fontainebleau, hvor der skal opslaaes en Leir, og fjerne alle Polakker i en Afstand af 30 Mile fra Paris.
Viborger Samler, 1847-04-26
Journ, des Deb. melder, at Hertugen af Broglie er udnævnt til fransk Gesandt i London istedetfor Grev St. Aulaice.
Viborger Samler, 1847-04-26
Portugal. Lissabon, den 6te April. Sa da Bandeiras Expedition er ikke landet i Peniche, men i Lagos i Algarve. Strax efter Udskibningerne satte Jnsurgenterne sig i Marsch imod Evora. Et af de Juntaen i Oporto tilhørende Dampskibe seilede tilbage til Oporto, det andet begav sig til Gibraltar, for at hente Vaaben, og Munition. Sa da Bandeiras Corps bestaaer af omtrent 12000 Md. med to Kanoner, og det skal være hans Plan, efter iværksat Forbindelse med de 2000 Jnsurgenter i Evor, af de 1500 Jnsurgenter i Portalegre, at overfalde General Schwalbachs Division. Efter Rygtet skulle britiske Søofficierer commandere Jnsurgenternes tvende Dampskibe.
Viborger Samler, 1847-04-26
Fyrstendommet Wallachiet. Fra Leipzig hedder det, at efter de nyeste Breve fra Bucharest af 6te April skal næsten hele den store Stad, der tæller 30 a 40,000 Jndvaanere, være bleven et Rov for Flammerne. Ulykken blev saa meget større, da en i Nærheden af Bazaret liggende Kirke, i hvis Kieldere store Qvantiteter Krud vare opbevarede, angrebes af Jlden; en frygtelig Explosion paafulgte, og derved udbredtes Flammerne næsten over hele Staden. Nøden i Staden skal være stor, og mange tusinde Mennesker, neppe bedækkede med det Allernødvendigste, vandre om Nætterne omkring paa Gaderne.
Viborger Samler, 1847-04-26
Kongeriget Grækenland. Fra Athen skrives under 4de April: "Onsdagen den 31te Marts ankom til Havnen ved Piracus den længe omtalte engelske Flotille, bestaaende af 3 Linieskibe og 1 Fregat. Flotillen har 2400 Mr. Landingstropper ombord.
Viborger Samler, 1847-04-26
Tyrkiet. Augsb. Allg. Zeit, skriver fra Constantinopel (30te Marts): "Den nyeste Post bringer foruroligende Efterretninger. Trods de til Wien afgaaede forsonlig lydende Noter var det, den græske Regjering tilstillede Ultimatum hverken taget tilbage eller modificeret.